CRONICA GENERAL DE ESP ANA 645 
panna, e ribo a Cartagenia que era suya; e de alii comenco 
ad anclar por toda la tierra e asosegar lo que su suegro abia 
ganado e traballose por ganar lo al. E yen do assi por la tie- 
rra queriendo llegar adaquel logar do fue muerto su suegro 
por vengar lo, acaescio que mato por la carrera hun hom- 
me honrado de Spanna como a manera de tuerto; e hun su 
homme, de aquel que matara con grant pesar que obo dela 
muert desu sennor, aventuro se e llego se ael e mato lo. E 
assi fueron muertos en Espanna el suegro y el yerno. 
COMO EL EMPERADOR AMIBAL DE AFRICA FIJO DE ALMICAR 
PASSO EN SPAYNA E DESTRUYO CIGUENCA 
Despues que Amiba] emperador Africa fijo de Almicar 
obo XX aynnos bino le ymiente, allado estaba en Afriqua 
dela muerte desu padre e como juro de nunca aver paz con 
los romanos, et penso que por passar aEspanna faria dos 
cosas la vna que vengaria asu padre e la otra que ganaria 
la tierra e tiraria alos romanos grant ayuda. E assi saco de 
Afriqua muy grant liuest e paso en Espanna e ribo aCarra 
gena e fue drecliament aCiguenca. E los de Ciguenca im- 
biaron lo dezir alos romanos, cuidando que les imbiarian 
acorro. E los romanos quando esto sopieron fueron muy say- 
nudos e imbiaron dezir ad Amibal que descercas.se la billa 
< et exo mesmo imbiaron lo dezir alos de Africa que le consse- 
lassen (1) que se lebantasse della. E el non lo quiso fazer, 
e tanto los touo cercados fasta que lo aduxo que non abian 
que comer; et quoando ellos vieron que por ninguna guisa 
non lo podrian sofrir obieron su acuerdo que mas valia que 
ellos matassen asus amigos que non veer los matar e capti- 
uar asus enemigos. Desi mataron asus padres e asus fijoset 
asus mulleres e asus amigos e atodos aquel los que non eran 
para ayudar al de armas e dieron fuego ala villa, desi sallie 
ron fuera todos goarnidos, efi zieron grant daynno enla huest 
et en cabo murieron ellos todos. Et entro Amibal enla villa 
(1) Ms, B. N. dice: consellasen. 
